Na proze do noweho lěta je zwjazkowy wolejbulowy ligist Drježdźanski SC na swojich internetnych stronach tři krótke interviewy z hrajerkami Sinu Stöckmann, Maju Storck a Jennifer Janiska wozjewił. Za sportowe strony Serbskich Nowin je David Matik někotre zajimawe wotmołwy trójki hromadu zestajał.
Nadběhowarka Sina Stöckmann je rodźena Drježdźanjanka a započa loni pola profijow hrać. Wona je sej tři prašenja wupytała, na kotrež tule wotmołwja.
Kotry film w hodownym času hladaće?
S. Stöckmann: To je pola nas wězo, znajmjeńša jónu „Tři worješki za popjelawku“. To je mjenujcy film, kotryž su w Moritzburgu wjerćeli. Wón dyrbi přeco w tym času być.
Kotre nazhonjenja sće w lěće 2021 zběrała?
S. Stöckmann: Mějach prěni raz zranjenje, kotrehož dla sym woprawdźe dlěši čas wupadnyła. Nawuknych sćerpliwa ze sobu być abo lěpje prajene na kóždy pad sćerpliwišo ze sobu wobchadźeć (so směje), sej chwile brać a so nad tym zwjeselić, štož hižo zaso dźe.
Kotry wulět je na Was najbóle skutkował?
szl_Latn szl_Latn pol_Latn szl_Latn szl_Latn szl_Latn pol_Latn